شەفەق نیوز/ بڕیگ
لە خوەنەوارەیل حەوزەی ئاینی لە عراق، ئمڕوو سێشەممە، خوەیان لە کردەوەی یەکیگ لە ئاخونەیل
دویرەو خستن ک بایی مەلیۆنا دیێنا تەڵا ئەرا ژنەکەی سنەیە.
ماڵپەڕەیل پەیوەندیە
کۆمەڵایەتیەکان پارچە ڤیدیۆییگ بڵاو کردن نشان پیاو ئاخونیگ وە عەمامەی سیا دەێد ،
دیرێد بایی زیاتر لە ٣٠ مەلیۆن دینار تەڵا کەێدە قەی ژنەگەی.
ئەو پارجە ڤیدیۆ
ناڕەزایی گەورەیگ لەلای مەردم پەیوەندیە کۆمەڵایەتیەیلە نشان دا ک ئی کارە وە ئاخونەیل
نەگونجیاگە، وەتایبەت فرەی خەڵک عراق هانە کەمدەسی و نەداری.
خوەنەوارەیلە لە
بەیاننامەیگ رەسیە ئاژانس شەفەق نیوز وت: پارچە ڤیدیۆییگ بڵاو بوی نشان پیاو ئاخونیگ
وەناو سەید عەلی سافی دەێد، دیرێد تەڵا سینێد و کەێدەی قەی مل و دەس ژنەگەی.
بەیاننامەگە وتیش؛
حەوزەی ئاینی قەت پیاویگە نەناسیە و دیارە لە شیوە و رەفتار فیلمەگە کاریگ دروسکریاگە
تا ناو عەمامە خراو بکەێد، و دەسەیلیگ دەرەکی خەس پاڵپشتی ئیجوور کارەیلیگ کەن.
و جەخت کردن ک
ئیمە شەرمەزار هەر کاریگ کەیمن ناو دامەزراوە ئایینیەگە خراو بکەێد.
